Adunarea Generală a UDMR Târgu Mureș a stabilit joi, 21 martie, numele celor patru reprezentanți ai organizației care vor ocupa locuri eligibile pe lista de candidați pentru Consiliul Județean Mureș, la alegerile locale care vor avea loc în luna iunie 2024.
"Din perspectiva candidaților organizației municipale care se vor regăsi pe locuri eligibile la Consiliul Județean Mureș, am votat patru candidați din cinci posibili. Domnul Portik Vilmos (actual viceprimar – n.a., vezi foto) a ieșit pe primul loc, fiind urmat de domnii Tamási Zsolt (actual consilier local – n.a.), Bíró Csaba Szilveszter și Ötvös Koppány Bulcsú, care e și directorul Muzeului Județean Mureș. Acestea sunt propunerile organizației municipale pentru lista de consilieri județeni", a declarat, pentru cotidianul Zi de Zi, Kovács Mihály Levente, președintele UDMR Târgu Mureș.
Cel de-al cincilea candidat a fost Vajda György.
Alex TOTH